રમેશ અને જયદિપસિંહ જામનગર આવતાં હતાં એ પહેલા તેઆેએ કોઇ છોકરી સાથે ટેલીફોનીક વાતચિત કરી હતી અને તેઆે તેમને મળવા માટે નાઘેડીના અવાવરૂ સ્થળે પહાેંચ્યા હતાં, દરમ્યાન મોટા માંઢા ગામના જ જુમ્મા અલારખાની પુત્રી સાથે મરણજનારના મોટાભાઇએ 3 મહીના પહેલા પ્રેમલગ્ન કર્યા હોય તે અંગેનું મનદુઃખ રાખી જુમ્મા અલારખાના મોટાબાપુના દીકરા કાસમ જુસબ, અલ્તાફ ઉંમર અને ઇકબાલ મોટા નામના શખ્સોએ તેમને આંતર્યા હતાં. દરમ્યાન આ ત્રણેય શખ્સોએ રમેશ ઉપર લાકડી અને કડીયારી ડાંગ વડે હુમલો કરી રમેશની નિર્મમ હત્યા કરી હોવાની બાબતો ગ્રામ્ય ડીવાયએસપી દોશીએ જણાવી હતી અને વધુમાં ઉમેર્યુ હતું કે, આ હત્યાનો ભેદ ઉકેલવાની સાથો સાથ પોલીસે ત્રણેય આરોપીઆેને ઝડપી લીધા છે અને આ અંગે વધુ તપાસ હાથ ધરવામાં આવી છે. આમ આ હત્યા કેસને પાંચ દિવસના સમયગાળામાં જ પોલીસે હત્યાનો ભેદ ઉકેલ્યો છે.